Charlotte Amalie
Charlotte Amalie je glavni grad Američkih Djevičanskih ostrva. Grad je 1692. nazvan po kraljici Charlotte Amalie od Hesse-Kassela (1650–1714). Nalazi se na ostrvu Saint Thomas. Ovo je jedna od najboljih prirodnih luka na Karibima. Broj stanovnika je 19.000. U 2004. milion i po turista posjetilo je Charlotte Amalie, uglavnom na brodovima za krstarenje. Grad ima mnoga historijska zdanja, poput druge najstarije sinagoge na zapadnoj hemisferi.